**Návrh**

všeobecne záväzného nariadenia mesta Šamorín č. 08/2023

o poskytovaní jednorazovej dávky v hmotnej núdzi, finančnej pomoci

a príspevkov občanom mesta (ďalej len “VZN“)

|  |  |  |
| --- | --- | --- |
| **Návrh VZN** | vyvesený na úradnej tabuli mesta dňa: | 28.11.2023 |
| **Návrh VZN** | zverejnený na webovej stránke mesta dňa: | 28.11.2023 |
| **Lehota na predloženie pripomienok k návrhu VZN** do (vrátane): | | 12.12.2023 |

Mestské zastupiteľstvo Mesta Šamorín v zmysle ustanovenia § 6 a § 3 ods. 4 zákona č. 369/1990 Zb. o obecnom zriadení v znení neskorších predpisov s použitím § 27 zák. NR SR č. 417/2013 Z.z. o pomoci v hmotnej núdzi a o zmene a doplnení niektorých zákonov, § 75 zákona NR SR č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov a zákona č. 448/2008 Z. z. o sociálnych službách a o zmene a doplnení zákona č. [455/1991 Zb](https://www.slov-lex.sk/pravne-predpisy/SK/ZZ/1991/455/" \o "Odkaz na predpis alebo ustanovenie). o živnostenskom podnikaní (živnostenský zákon) v znení neskorších predpisov vydáva toto

**všeobecne záväzné nariadenie:**

**§ 1**

**Úvodné ustanovenie**

1. Účelom tohto všeobecne záväzného nariadenia mesta (ďalej len „VZN“) na úseku sociálnych vecí je upraviť podmienky na poskytovanie pomoci v hmotnej núdzi fyzickým osobám s trvalým pobytom na území mesta Šamorín, ktoré sa ocitli v mimoriadne ťažkej situácii a potrebujú pomoc z dôvodu:
2. hmotnej núdze podľa zákona NR SR č. 417/2013 Z.z. o pomoci v hmotnej núdzi a o zmene a doplnení niektorých zákonov,
3. živelnej pohromy, havárie alebo inej podobnej udalosti v zmysle zákona č. 369/1990 Zb. o obecnom zriadení v platnom znení,
4. mimoriadnych udalostí a iných príčin (úmrtie občana a iné)

(ďalej len „oprávnená osoba“).

1. Toto VZN ďalej upravuje podmienky poskytovania finančného príspevku z rozpočtu mesta fyzickým osobám s trvalým pobytom na území mesta Šamorín:
2. pri príležitosti životného jubilea (jednorazový finančný príspevok dôchodcom),
3. pri narodení dieťaťa (jednorazový príspevok pri narodení dieťaťa),
4. k stravovaniu dôchodcov,
5. k službe monitorovania a signalizácie potreby pomoci,
6. na podporu úpravy rodinných pomerov dieťaťa.
7. Podmienkou poskytnutia pomoci v hmotnej núdzi, resp. poskytnutia akéhokoľvek príspevku podľa tohto VZN zo strany mesta je aj splnenie všetkých splatných záväzkov zo strany žiadateľa voči Mestu Šamorín a mestským spoločnostiam. Výnimku tvorí:
8. pomoc pri mimoriadnej udalosti a náhlej núdzi podľa §5 odseku 1 písm. a) a §5 odseku 2 tohto VZN,
9. jednorazový finančný príspevok dôchodcom,
10. jednorazový príspevok pri narodení dieťaťa,
11. príspevok k stravovaniu dôchodcov,
12. príspevok na úhradu služby monitorovania a signalizácie potreby pomoci,
13. príspevok na podporu úpravy rodinných pomerov dieťaťa.
14. Mesto poskytuje fyzickým osobám uvedeným v odseku 1) tohto ustanovenia VZN poradenskú činnosť v oblasti hmotnej núdze.

**§ 2**

**Vymedzenie niektorých pojmov**

1. Na účely tohto VZN sa rozumie:
2. hmotná núdza je stav, keď príjem členov domácnosti podľa tohto zákona nedosahuje sumy životného minima ustanovené zákonom 601/2003 Z.z. o životnom minime a o zmene a doplnení niektorých zákonov a členovia domácnosti si nevedia alebo nemôžu prácou, výkonom vlastníckeho práva alebo iného práva k majetku a uplatnením nárokov zabezpečiť príjem alebo zvýšiť príjem,
3. za mimoriadnu udalosť pre účel poskytnutia pomoci pri mimoriadnej udalosti sa považuje:

* úmrtie fyzickej osoby, ktorá bola so žiadateľom spoločne posudzovaná, alebo v priamom príbuzenstve, a pre ktorú žiadateľ vybavuje pohrebné a cintorínske služby,
* potreba liečby závažného ochorenia (ochorení) žiadateľa alebo fyzických osôb, ktoré sú so žiadateľom spoločne posudzované, ak tieto výdavky nie sú kryté prostredníctvom zdravotnej alebo Sociálnej poisťovne,
* potreba úhrady mimoriadnych výdavkov občanovi s ťažkým zdravotným postihnutím na nákup a opravu špeciálnych zdravotníckych potrieb, ak tieto výdavky nie sú kryté prostredníctvom zdravotnej alebo Sociálnej poisťovne.

1. náhla núdza je stav, do ktorého sa dostane obyvateľ obce z dôsledku živelnej pohromy, havárie alebo inej podobnej udalosti,
2. finančný príspevok jubilantom je jednorazová dávka, ktorú môže Mesto poskytnúť fyzickej osobe pri príležitosti dosiahnutia veku 70 rokov, okrúhleho životného jubilea nad 70 rokov a životného jubilea nad 85 rokov každý rok,
3. jednorazový príspevok pri narodení dieťaťa je hmotná podpora, ktorú môže Mesto poskytnúť pri výkone rodičovských práv a povinností,
4. pôžička je pomoc fyzickej osobe, ktorú môže Mesto poskytnúť v hmotnej núdzi,
5. príspevok mesta k stravovaniu dôchodcov je finančná čiastka z ceny stravného lístka, ktorú môže Mesto poskytnúť podľa výšky dôchodku,
6. monitorovanie a signalizácia potreby pomoci je sociálna služba poskytovaná fyzickej osobe, ktorá má nepriaznivý zdravotný stav, s cieľom zabrániť vzniku krízovej sociálnej situácie alebo zabezpečiť jej riešenie. Monitorovanie a signalizácia potreby pomoci je poskytovanie nepretržitej, dištančnej, hlasovej, písomnej alebo elektronickej komunikácie s fyzickou osobou uvedenou prostredníctvom signalizačného zariadenia alebo audiovizuálneho zariadenia napojeného na centrálny dispečing, ktorý zabezpečí potrebnú pomoc na základe vyslaného signálu potreby pomoci,
7. na úpravu a zachovanie vzťahov medzi dieťaťom a rodičom alebo osobou, ktorá sa osobne stará o dieťa, pre ktoré je vykonávané pobytové opatrenie súdu podľa [§ 49 ods. 1](https://www.slov-lex.sk/pravne-predpisy/SK/ZZ/2005/305/20220501#paragraf-49.odsek-1) a [§ 56 ods. 1 písm. c)](https://www.slov-lex.sk/pravne-predpisy/SK/ZZ/2005/305/20220501#paragraf-56.odsek-1.pismeno-c), zákona č. 305/2005 Z. z. a na podporu úpravy ich rodinných pomerov obec môže poskytovať príspevok na dopravu do centra, v ktorom je dieťa umiestnené.

**§ 3**

**Jednorazová dávka v hmotnej núdzi**

1. Jednorazová dávka sa poskytuje oprávneným osobám na čiastočnú úhradu mimoriadnych výdavkov domácnosti:
2. ktorým sa poskytuje pomoc v hmotnej núdzi,
3. ktorí sú evidovaní na ÚPSVaR v evidencii uchádzačov o zamestnanie a ich spoločne posudzovaný príjem nedosahuje zákonom stanovené životné minimum,
4. ktorí sú v pracovnom pomere alebo v obdobnom pracovnom pomere a ich spoločne posudzovaný príjem nedosahuje životné minimum,
5. ktorí sú poberateľmi invalidného, starobného, vdovského, vdoveckého alebo sirotského dôchodku a ich príjem nedosahuje životné minimum.
6. Nárok na jednorazovú dávku hmotnej núdzi si môže uplatňovať počas jedného kalendárneho roka len jeden člen zo spolu posudzovanej domácnosti. Jednorazová dávka je určená najmä na zabezpečenie:
7. nevyhnutného ošatenia, bielizne, obuvi,
8. nevyhnutného vybavenia domácností, a to postele, stola, stoličky, chladničky, sporáku, resp. variča, vykurovacieho telesa, paliva, práčky, periny, posteľnej bielizne, bežného kuchynského riadu,
9. školských potrieb pre nezaopatrené dieťa,
10. vybavenia dieťaťa do tábora, na lyžiarsky výcvikový kurz, do školy v prírode,
11. mimoriadnych liečebných nákladov - doplatok za lieky, úhrada cestovných nákladov spojených s vyšetrením v zdravotníckom zariadení mimo miesta trvalého bydliska
12. V prípade nezaopatrených detí, deti musia pravidelne navštevovať školské zariadenie a nemať v danom školskom roku neospravedlnené hodiny.
13. O poskytnutí jednorazovej dávky v hmotnej núdzi rozhoduje primátor mesta na základe žiadosti oprávnenej osoby, predložených podkladov v súlade so schváleným rozpočtom mesta a zákonom NR SR č. 417/2013 Z. z. o pomoci v hmotnej núdzi a o zmene a doplnení niektorých zákonov.
14. Na jednorazovú dávku v hmotnej núdzi nie je právny nárok.
15. Mesto, ako platiteľ jednorazovej dávky uplatňuje prísne individuálny prístup k vyplateniu dávky konkrétnemu žiadateľovi.
16. Konanie sa začína podaním písomnej žiadosti fyzickej osoby mestu Šamorín „Žiadosť o poskytnutie jednorazovej dávky v hmotnej núdzi“, prostredníctvom mestského úradu. Žiadateľ o jednorazovú dávku v hmotnej núdzi je povinný preukázať všetky skutočnosti rozhodujúce na vznik nároku na pomoc v hmotnej núdzi, a to:
17. potvrdenie príslušného ÚPSVaR o tom, že žiadateľ a členovia domácnosti, ktorí sú s ním spoločne posudzovaní, sú v stave hmotnej núdze a je im vyplácaná pomoc v hmotnej núdzi,
18. potvrdenie príslušného ÚPSVaR o tom, že žiadateľ a členovia domácnosti, ktorí sú s ním spoločne posudzovaní sú evidovaní na ÚPSVaR v evidencii uchádzačov o zamestnanie,
19. rozhodnutie Sociálnej poisťovne o priznaní invalidného, starobného, vdovského, vdoveckého alebo sirotského dôchodku žiadateľa a členov domácnosti, ktorí sú s ním spoločne posudzovaní,
20. potvrdenie o ďalších príjmoch žiadateľa a členov domácnosti, ktorí sú s ním spoločne posudzovaní,
21. prípadne ďalšie doklady podľa výzvy mesta , ktoré sú potrebné na posúdenie nároku na poskytnutie jednorazovej dávky v hmotnej núdzi.
22. Jednorazová dávka v hmotnej núdzi sa môže poskytnúť finančnou alebo vecnou formou plnenia jedenkrát v kalendárnom roku, v odôvodnených prípadoch v dvoch alebo v niekoľkých splátkach
23. v hotovosti cez pokladňu mestského úradu alebo bezhotovostným prevodom na bankový účet žiadateľa,
24. výnimočne vecnou formou, napr. formou nákupu potravín, ošatenia, obuvi a podobne.
25. V odôvodnených a mimoriadnych prípadoch je možné na návrh komisie sociálnej, zdravotnej a bytovej pri MsZ priznať vyššiu jednorazovú dávku v hmotnej núdzi od stanovenej výšky v § 4 tohto VZN.
26. Mesto si vyhradzuje právo na kontrolu spôsobu využitia jednorazovej dávky v hmotnej núdzi. Mesto môže vyzvať žiadateľa, ktorému bola poskytnutá jednorazová dávka, o predloženie vyúčtovania jednorazovej dávky alebo mimoriadnych výdavkov, ktoré mu mesto poskytlo v predchádzajúcom kalendárnom roku alebo v kalendárnom roku prisúdenia jednorazovej dávky, a to predložením pokladničného dokladu z registračnej pokladne, alebo faktúry a dokladov o úhrade faktúry.
27. V prípade, ak jednorazová dávka v hmotnej núdzi bola vyplatená neprávom z dôvodu, že žiadateľ neoznámil alebo zamlčal skutočnosti rozhodujúce pre poskytnutie dávky, je povinný mestu vrátiť poskytnutú dávku a na ďalší kalendárny rok bude vylúčený z poskytnutia tejto formy sociálnej pomoci.

**§ 4**

**Výška jednorazovej dávky v hmotnej núdzi**

1. Jednorazová dávka v hmotnej núdzi bude poskytnutá domácnostiam podľa § 3 odsek 1 zákona 417/2013o pomoci v hmotnej núdzi a o zmene a doplnení niektorých zákonov najviac:
2. do výšky 120 eur s jedným dieťaťom alebo dvojici bez detí,
3. do výšky 160 eur s dvomi deťmi a viac,
4. do výšky 120 eur na pokrytie výdavkov súvisiacich so záujmovou činnosťou dieťaťa s vybavením do tábora, na lyžiarsky výcvikový kurz, do školy v prírode,
5. do výšky 100 eur v prípade jednotlivca.

**§ 5**

**Pomoc pri mimoriadnej udalosti a náhlej núdzi**

1. Mesto môže oprávnenej osobe podľa § 3, bodu 1) poskytnúť aj ďalšiu finančnú pomoc na:
2. pokrytie pohrebných a cintorínskych služieb pri úmrtí fyzickej osoby, ktorá bola so žiadateľom spoločne posudzovaná, alebo v priamom príbuzenstve, najviac do výšky 350 eur,
3. liečbu závažného ochorenia (ochorení) žiadateľa alebo fyzických osôb, ktoré sú so žiadateľom spoločne posudzované, ak tieto výdavky nie sú kryté prostredníctvom zdravotnej alebo Sociálnej poisťovne, najviac do výšky 200 eur,
4. úhradu mimoriadnych výdavkov občanovi s ťažkým zdravotným postihnutím na nákup a opravu špeciálnych zdravotníckych potrieb, ak tieto výdavky nie sú kryté prostredníctvom zdravotnej alebo Sociálnej poisťovne, najviac do výšky 200 eur.
5. Mesto môže poskytnúť obyvateľovi mesta nevyhnutnú okamžitú pomoc v jeho náhlej núdzi z dôsledku živelnej pohromy, havárie alebo inej podobnej udalosti kompenzáciu škody najviac do výšky 1000 eur.
6. Žiadateľ musí pomoc pri mimoriadnej udalosti vyúčtovať a mimoriadne výdavky spojené s nákupom zdokumentovať predložením pokladničného dokladu z registračnej pokladne, alebo faktúry a dokladov o úhrade faktúry v kalendárnom roku jej posúdenia.
7. V prípade, ak žiadateľ nepredloží účty ohľadom použitia pomoci pri mimoriadnej udalosti v kalendárnom roku jej prisúdenia, je povinný mestu vrátiť poskytnutú pomoc a na ďalší kalendárny rok bude vylúčený z poskytnutia tejto formy sociálnej pomoci.
8. V prípade, ak pomoc pri mimoriadnej udalosti bola vyplatená neprávom z dôvodu, že žiadateľ neoznámil alebo zamlčal skutočnosti rozhodujúce pre poskytnutie dávky, je povinný mestu vrátiť poskytnutú dávku a na ďalší kalendárny rok bude vylúčený z poskytnutia tejto formy sociálnej pomoci.

**§ 6**

**Jednorazový príspevok pri narodení dieťaťa**

1. Jednorazový príspevok pri narodení dieťaťa je príspevok, ktorý môže mesto poskytnúť pri výkone rodičovských práv a povinností.
2. Oprávnenou osobou na uplatnenie nároku na príspevok pri splnení podmienok podľa tohto VZN je:
3. matka, ktorá porodila dieťa (deti), ktoré sa dožilo aspoň 28 dní (ďalej len „matka“),
4. otec dieťaťa (detí), ak
   * matka zomrela alebo po matke bolo vyhlásené pátranie,
   * dieťa (deti) bolo zverené do výchovy otca na základe právoplatného rozhodnutia súdu, alebo
5. osoba, ktorá prevzala dieťa (deti) do starostlivosti nahrádzajúcej starostlivosť rodičov na základe právoplatného rozhodnutia súdu alebo príslušného orgánu.
6. Jednorazový príspevok pri narodení dieťaťa môže mesto poskytnúť za splnenia nasledovných podmienok:
7. trvalý pobyt   matky dieťaťa v meste Šamorín ku dňu narodenia dieťaťa, a
8. trvalý pobyt dieťaťa na území mesta Šamorín.
9. Príspevok pri narodení dieťaťa sa poskytuje vo výške 30,- eur formou nákupnej poukážky.
10. Ak sa súčasne rodičom narodia dve a viac detí, jednorazový príspevok prislúcha na každé dieťa.

**§ 7**

**Jednorazový finančný príspevok dôchodcom**

Mesto Šamorín môže poskytnúť všetkým dôchodcom – jubilantom 70, 75, 80, 85-ročným a starším dôchodcom každoročne jednorazový finančný príspevok vo výške 30 eur bezohľadne na výšku ich dôchodku. Príspevok sa spravidla odovzdáva slávnostne za účasti primátora mesta alebo zástupcu primátora mesta.

**§ 8**

**Pôžička fyzickej osobe v hmotnej núdzi**

1. Mesto môže poskytnúť pôžičku oprávnenej osobe, ktorá spĺňa podmienky na poskytnutie jednorazovej dávky v hmotnej núdzi podľa tohto VZN.
2. O poskytnutí pôžičky rozhoduje primátor mesta na základe žiadosti fyzickej osoby, predložených podkladov v súlade so schváleným rozpočtom mesta a zákonom NR SR č. 417/2013 Z.z. o pomoci v hmotnej núdzi a o zmene a doplnení niektorých zákonov.

**§ 9**

**Účel pôžičky a jej výška**

1. Pôžičku možno poskytnúť oprávnenej osobe na úhradu výdavkov na:
2. kúpu alebo opravu základného vybavenia domácnosti,
3. opravu strechy, rozvodov elektrickej energie, rozvodu vody a rozvodu plynu, ktoré sú príslušenstvom rodinného domu,
4. iné ciele, ktorých naplnením by došlo k dlhodobému zlepšeniu sociálnej alebo finančnej situácie žiadateľa.
5. Pôžičku je možné poskytnúť najviac do výšky 400 eur.

**§ 10**

**Postup pri poskytovaní pôžičky**

1. Písomné žiadosti o poskytnutí pôžičky prerokúva a posudzuje komisia sociálna, zdravotná a bytová pri MsZ. Poskytovanie pôžičky oprávneným osobám a jej výšku schvaľuje primátor mesta Šamorín.
2. Pôžička sa poskytuje na základe písomnej zmluvy o poskytnutí pôžičky, uzavretej medzi oprávnenou osobou  a mestom.
3. Zmluva o poskytnutí pôžičky musí obsahovať najmä:
4. výšku pôžičky,
5. účel pôžičky,
6. lehotu splatnosti pôžičky,
7. výšku splátok,
8. záväzok oprávnenej osoby, že pôžičku začne splácať najneskôr do dvoch rokov od jej poskytnutia a splatí ju do piatich rokov od jej výplaty,
9. povinnosť oprávnenej osoby predložiť mestu do 30 dní vyúčtovanie, resp. doklad o použití pôžičky,
10. záväzok oprávnenej osoby vrátiť pôžičku, ak ju nepoužije na účel, na ktorý sa poskytla,
11. možná sankcia za nesplácanie pôžičky.
12. Pôžička je bezúročná a poskytuje sa v hotovosti alebo bezhotovostným prevodom z účtu mesta na účet právnickej osoby alebo fyzickej osoby, od ktorej oprávnená osoba kupuje základné vybavenie do domácnosti alebo prijíma služby.
13. Na poskytnutie pôžičky nie je právny nárok.
14. Oprávnená osoba môže žiadať o poskytnutie ďalšej pôžičky až po úplnom splatení poskytnutej pôžičky, alebo až po jej vrátení, ak poskytnutá pôžička nebola použitá na určený účel.

**§ 11**

**Stravovanie dôchodcov**

1. Stravovanie dôchodcov je služba, ktorú mesto Šamorín môže poskytnúť v rámci svojho sociálneho programu občanom mesta, ktorí sú poberateľmi starobného, invalidného vdovského, vdoveckého dôchodku, ako jediného zdroja príjmu.
2. Stravovanie je zabezpečované v školských jedálňach, ktoré sú v zriaďovateľskej pôsobnosti mesta, v Domove seniorov Ambrózia Idősek Otthona a v ďalších stravovacích zariadeniach, s ktorými má mesto uzatvorenú zmluvu o poskytovaní stravovania (ďalej len „stravovacie zariadenie“).
3. Stravníkom je záujemca o stravovanie, ktorý splnil stanovené podmienky a je mu predmetná služba mestom zabezpečovaná.
4. Poskytovanie stravovania nie je nárokovateľnou službou.
5. V prípade, ak stravovanie dôchodcov bolo poskytnuté neprávom z dôvodu, že obyvateľ neoznámil alebo zamlčal skutočnosti rozhodujúce pre poskytnutie stravovania, na ďalší kalendárny rok bude vylúčený z poskytnutia tejto formy sociálnej pomoci.

**§ 12**

**Podmienky poskytovania stravovania**

1. Mesto zabezpečí stravovanie osobám uvedeným v § 11 ods. 1 tohto VZN poskytnutím stravných lístkov, po predložení ktorých im bude vydaná strava v stravovacom zariadení.
2. Záujemca o stravovanie požiada mesto Šamorín o poskytovanie stravovania písomne prostredníctvom Mestského úradu Šamorín. K žiadosti pripojí každoročne počas trvania tejto služby doklad o aktuálnej  výške dôchodku a potvrdenie o ďalších príjmoch.
3. Stravníkovi bude zabezpečené stravovanie v rozsahu jednej stravnej jednotky – teplého obeda, pozostávajúcej z polievky a hlavného jedla, a to počas pracovných dní v príslušnom roku.

**§ 13**

**Úhrada za poskytovanie stravovania**

Výška úhrady za stravu je stanovená v rámci stravnej jednotky a režijných nákladov stravovacieho zariadenia.

**§ 14**

**Príspevok mesta na stravovanie**

1. Stravný lístok, ktorý poskytuje mesto je v cene 3,60 eura.
2. Finančný príspevok mesta k stravnému lístku je:
3. 2,40 eura osobám, ktoré majú dôchodok do výšky 410 eur mesačne – stravník doplatí k stravnému lístku 1,20 eura
4. 1,50 eura osobám, ktoré majú dôchodok nad 410 eur do 480 eur mesačne – stravník doplatí k stravnému lístku 2,10 eura.
5. 0,90 eura osobám, ktoré majú dôchodok nad 480 eur do 560 eur mesačne, stravník doplatí k stravnému lístku 2,70 eura.
6. dôchodca zaplatí plnú výšku ceny stravného lístka, ak jeho dôchodok je vyšší ako 560 eur mesačne.
7. Výška príspevku mesta na stravovanie dôchodcov sa prepočítava vždy pri zvyšovaní dôchodkov a pri zmene zákona o životnom minime alebo pri iných udalostiach, ktoré vyvolajú potrebu zmeny.
8. Stravník je povinný oznámiť každú zmenu, ktorá ovplyvňuje výšku platby za stravovanie.
9. O nároku na priznanie príspevku mesto písomne informuje žiadateľa.
10. Stravné lístky budú mesačne zúčtovávané na základe zoznamu, v ktorom jednotliví stravníci svojim podpisom potvrdia počet odobratých stravných lístkov.
11. Príspevok na stravovanie sa bude poskytovať opakovane po dobu trvania podmienok na jeho poskytnutie.
12. Bližšie informácie o spôsobe a forme poskytovania stravovania v jednotlivých zariadeniach získa záujemca na Mestskom úrade Šamorín.
13. Mestský úrad Šamorín zabezpečí sprístupnenie týchto informácií verejnosti aj inými spôsobmi, a to na web stránke mesta a na informačných tabuliach mesta.
14. Mesto Šamorín má právo zrušiť poskytovanie tejto služby vo vybraných stravovacích zariadeniach, ak tieto zariadenia prestanú spĺňať legislatívne a iné predpoklady na poskytovanie stravovania stravníkom.
15. Celková suma príspevku na stravovanie bude každoročne určená v rozpočte mesta Šamorín. Následne bude upravený aj príspevok na jednu stravnú jednotku.

**§ 15**

**Podmienky poskytovania služby monitorovania a signalizácie potreby pomoci**

1. Monitorovanie a signalizácia potreby pomoci je sociálna služba, ktorú mesto Šamorín môže poskytnúť svojim občanom, ktorí dovršili vek 80 rokov života. V odôvodnených prípadoch o výnimkách z tohto pravidla rozhoduje primátor mesta na základe odporúčania príslušnej odbornej komisie pri MsZ.
2. Židateľ požiada mesto Šamorín o poskytovanie sociálnej služby monitorovania a signalizácie potreby pomoci písomne prostredníctvom Mestského úradu Šamorín. Potrebu poskytovania sociálnej služby preukáže lekárkym potvrdením.
3. O poskytnutí sociálnej služby a priznaní príspevku mesto písomne informuje žiadateľa.
4. Žiadateľ uzatvára zmluvu o poskytovaní sociálnej služby s mestom Šamorín a s poskytovateľom sociálnej služby.
5. Po podpísaní zmluvy mesto Šamorín zapožičia technický prostriedok (náramok) prijímateľovi sociálnej služby.
6. Monitorovanie a signalizácie potreby pomoci nie je nárokovateľnou službou.

**§ 16**

**Úhrada za poskytovanie služby monitorovania a signalizácie potreby pomoci**

Výška a spôsob úhrady zo strany prijímateľa sociálnej služby za poskytovanie služby monitorovania a signalizácie potreby pomoci je predmetom zmluvného vzťahu medzi poskytovateľom a prijímateľom sociálnej služby.

**§ 17**

**Príspevok mesta na úhradu služby monitorovania a signalizácie potreby pomoci**

1. Príspevok na úhradu služby monitorovania a signalizácie potreby pomoci poskytne mesto na základe zmluvného vzťahu medzi prijímateľom sociálnej služby a mestom Šamorín.
2. Príspevok mesta na úhradu služby (v základnom balíku Istota) je 24, 99 eur za mesiac.
3. Prijímateľ môže uzatvoriť zmluvu s poskytovateľom sociálnej služby aj na iný balík služieb, v takom prípade zvýšené náklady znáša prijímateľ.

**§ 18**

**Príspevok na podporu úpravy rodinných pomerov dieťaťa**

Príspevok na podporu úpravy rodinných pomerov dieťaťa je príspevok rodičovi dieťaťa alebo osobe, ktorá sa osobne stará o dieťa, ktorú môže obec poskytovať na dopravu do centra, v ktorom je dieťa umiestnené. Mesto poskytuje príspevok na pokrytie nákladov verejnej osobnej dopravy rodičovi dieťaťa alebo osobe, ktorá sa osobne stará o dieťa do centra a z centra v ktorom je dieťa umiestnené vo výške cestovných nákladov po predložení príslušných cestovných dokladov.

**§ 19**

**Spoločné a prechodné ustanovenia**

1. Poskytnutie jednorazovej dávky v hmotnej núdzi a  pôžičky sa navzájom nevylučujú.
2. Žiadosti o sociálnu pomoc vedie a  agendu sociálnych vecí vybavuje referát sociálnej a bytovej agendy Mestského úradu Šamorín, ktorý úzko spolupracuje s komisiou sociálnou,  zdravotnou a bytovou pri MsZ.
3. Ostatné práva a povinnosti subjektov neupravené týmto VZN sa riadia príslušnými zákonmi.

**§ 20**

**Záverečné a zrušovacie ustanovenie**

1. Na tomto VZN č. 08/2023 sa uznieslo Mestské zastupiteľstvo v Šamoríne dňa, pod č.
2. Toto VZN nadobúda účinnosť dňa
3. Dňom účinnosti tohto VZN sa zrušuje VZN č. 1/2023 o poskytovaní jednorazovej dávky v hmotnej núdzi, finančnej pomoci a príspevkov občanom mesta zo dňa 09. 02. 2023, pod č. 3/2023/V**.**

Csaba Orosz

primátor mesta